ועדת הכספים, כנסת 17, פרוטוקול מספר 446, 2007-07-03 13:00

סטס מיסז'ניקוב: שלום לכולם, אני מתכבד לפתוח את הישיבה.

סטס מיסז'ניקוב: הנושא הוא – הצעה לסדר היום בדיון מהיר: מימון נסיעות משפחות החיילים החטופים לחו"ל, של חה"כ זבולון אורלב, שבאותה הזדמנות אני מאחל לו בריאות והחלמה מהירה.

סטס מיסז'ניקוב: אנחנו החלטנו לא לדחות את הדיון החשוב הזה כי לדעתי אין אחד שלא מתחבר, גם רגשית וגם מוסרית לנושא הזה, שהוא יזם.

סטס מיסז'ניקוב: הבנתי שביום ראשון הנושא גם אושרר על ידי הממשלה.

סטס מיסז'ניקוב: אני יכול לקרוא את החלטת הממשלה: "הממשלה דנה בעניין השתתפות המדינה במימון ההוצאות של משפחות החיילים שנחטפו והחליטה כדלקמן:

סטס מיסז'ניקוב: למדינת ישראל מחויבות עמוקה כלפי החיילים אשר בעת מילוי משימתם נחטפו על ידי ארגוני הטרור, וכלפי בני משפחותיהם.

סטס מיסז'ניקוב: ממשלת ישראל תשתתף במימון ההוצאות שהמשפחות עמדו בהן בהקשר למאמצים המכוונים להביא לשחרורם של החיילים מידי חוטפיהם, בכפוף לאמור בהחלטה זו.

סטס מיסז'ניקוב: יוקם צוות אשר יתאם עם נציגי המשפחות פעולות שונות בתחום האמור לעיל.

סטס מיסז'ניקוב: הצוות יהיה מוסמך לאשר מימון מלא או חלקי של הוצאות שהוצאו בקשר לכך, על פי נהלים שייקבעו, אם מצא כי יש מקום לעשות כן.

סטס מיסז'ניקוב: המימון יבוא מתקציב משרד הביטחון .

סטס מיסז'ניקוב: הצוות יורכב מנציג שר הביטחון, אשר ישמש כיושב ראש הצוות, וחבריו יהיו: נציג ראש הממשלה, נציג שר האוצר וכו'.

סטס מיסז'ניקוב: חשב משרד הביטחון או מי מטעמו יוזמן באופן קבוע להשתתף בדיוני הצוות, וילווה את עבודתו.

סטס מיסז'ניקוב: משרד הביטחון יהיה אחראי לפעילות הצוות, לספק לו את כל השירותים המנהליים, לרבות ייעוץ משפטי, הדרושים לו, לצורך מילוי תפקידו.

סטס מיסז'ניקוב: מנכ"ל משרד הביטחון ידווח לממשלה על פעילות הצוות.

סטס מיסז'ניקוב: הצוות יהיה מוסמך, באישור מוקדם של ראש הממשלה, שר הביטחון ושר החוץ בתנאים ובנסיבות שיימצאו לנכון, לדון במקרים אחרים שאינם מנויים בהחלטה זו".

סטס מיסז'ניקוב: יש פה הרבה דברים.

סטס מיסז'ניקוב: השורה התחתונה היא שהממשלה החליטה לאשר את התקציב.

סטס מיסז'ניקוב: כיוון שקבענו לקיים את הישיבה הזו ביום רביעי, בלי לדעת מה תהיה החלטת הממשלה, החלטנו לא להוריד את זה אלא לזרז את הפניה שלנו לממשלת ישראל לא רק לגבי ההחלטה אלא גם להעביר תקציבים רלבנטיים למשפחות.

סטס מיסז'ניקוב: אני חושב שזה המעט, מעט מאד, שוועדת הכספים יכולה לעשות בשביל החטופים וקרובי משפחתם ואנחנו עושים את זה בשמחה.

סטס מיסז'ניקוב: מהבחינה הכלכלית והכספית – זה המעט מאד.

סטס מיסז'ניקוב: כמובן שאנחנו יכולים לעשות הרבה מאד כחברי כנסת וכמסבירנים בחוץ לארץ

עמרי אבני: אני אביה של קרנית גולדווסר ואני בעל כורחי מתעסק בנושא התקציב שלנו כמשפחות, מתאם של נציגי המשפחה מול קרן שהוקמה לטובתנו, והיא מורכבת כל כולה מכספים שנכנסו על ידי תורמים נדיבים.

עמרי אבני: עד היום, נסיעות של המשפחות התחלקו לכמה סוגים: ישנן נסיעות שבהן אנחנו מוזמנים על ידי גורמים וגופים מחו"ל שמבקשים את הגעתנו.

עמרי אבני: חשוב לי לציין את העניין הזה, כי אלה נסיעות שממומנות כל כולן על ידי אותם גופים.

עמרי אבני: בנסיעות אלה אנחנו בדרך כלל לא נוסעים לפגישות שקשורות אך ורק לאותם גופים, במקרים כמו - קהילות יהודיות או נשות "הדסה" וכו', אלא אנחנו מבקשים מאותם גופים לתאם עבורנו פגישות מדיניות עם נציגים רשמיים, על מנת שיהיה גם תוכן לאותה נסיעה, ולא רק תקשורת וצילום שלנו עם אותם אנשים.

עמרי אבני: כל הנסיעות עד היום היו כאלה, אותן נסיעות שמומנו על ידי אותם גופים.

עמרי אבני: הנסיעה הזו, גם היא, כמו כל הנסיעות האחרות – לפני הנסיעה אנחנו מודיעים למשרד החוץ, אשר מודיע לנציגויות בחו"ל, ולכן כשאנחנו מגיעים לשם אנחנו מגיעים מלווים, גם על ידי הנציגות בחו"ל, גם אם הנסיעה היא לא נסיעה רשמית של מדינת ישראל .

עמרי אבני: הסוג השני של הנסיעות הן נסיעות שהן כל כולן אך ורק לפי בקשה שלנו.

עמרי אבני: הנסיעות האלה הן נסיעות שאנחנו, בתיאום עם משרד החוץ, במסגרת משרד החוץ פה, בארץ, מבקשים להיפגש עם בעלי תפקידים ואנשי ממשל בחו"ל, אשר מתאמים עבורנו את הנסיעה, עושים לנו את כל מה שקשור בתיאום מול השגרירות ומול אותם גורמי ממשל שאנחנו צריכים להיפגש אתם, למעט דבר אחד – קניית הכרטיסים וארגון הנסיעה מבחינה כספית.

עמרי אבני: את זה אנחנו מממנים, כמו שאמרתי, מאותה קרן.

עמרי אבני: איפה הבעיה?

עמרי אבני: הבעיה היא פשוטה: כשאנחנו אורחים ומוזמנים לנסיעות שבסופו של דבר יש להן תוצאה פרודוקטיבית עם אנשי ממשל, אנחנו מחויבים לשלם איזשהו מס, במירכאות, לאותו גוף שאנחנו באנו.

עמרי אבני: אותו מס הוא - אנחנו אורחים שלך, – בוא תתלווה אלינו לפגישות.

עמרי אבני: פתאום אנחנו מוצאים את עצמנו בפגישות עם אנשי ממשל, באותה מדינה, מלווים על ידי אנשים טובים, אנשים נחמדים, אבל אנשים שמעולם לא הכרנו שיושבים באותה פגישה, וגם מכניסים את ה – input שלהם, וכן הלאה.

עמרי אבני: נסיעה שבה אתה נוסע לפגוש איש מדינה, אתה מחויב גם באותו ערב גם לשבת עם הקהילה, ואז יש גם יום קודם תפילה, פגישה עם ראש קהילה, וכו'.

עמרי אבני: בסופו של דבר אנחנו מוציאים הרבה מאד אנרגיה.

עמרי אבני: לא שזה גרוע, אבל זה תוצר לוואי של אותה נסיעה, ואחרי שנה כבר מתחיל להיות לנו קשה עם העניין הזה.

עמרי אבני: אם כולם מקבלים את הדרישה שבאמת – הבעיה שלנו זו לא בעיית משפחות, אלא זו בעיה של מדינת ישראל כולה, אז אני חושב שמכאן הדרך להתקדם הלאה היא קצרה.

עמרי אבני: אני רוצה לברך אותך, אדוני, יושב ראש הוועדה, על הדברים החמים שאמרת בפתיחה, ואני מקווה שבאמת – בעזרת החלטת הממשלה ובעזרת הדיון שנעשה כאן נוכל להגיע לאיזשהו מצב שבו באמת תהיה לנו אפשרות לנוע בעולם כשאנחנו מוצאים צורך בכך, מבלי להתחייב כלפי אותם אנשים, וגם שזה לא יבוא מאותה קרן שלאט לאט הולכת ונגמרת, כי אין כרגע החזרת כספים.

אלי אפללו: אני שוב מברך על הדיון עצמו ועל החשיבות שיש בו.

אלי אפללו: למרות שיש החלטת ממשלה אני חושב שהדיון הזה חשוב, כי החלטת ממשלה צריכה לבוא בכל מקרה לוועדת הכספים כדי לקבל אישור.

סטס מיסז'ניקוב: העברה תקציבית.

אלי אפללו: כן.

אלי אפללו: גם אם לא היינו דנים בזה היום.

אלי אפללו: והיום, אם יש הסכמה אז בעצם אין ספק שהיא תהיה מאושרת בוועדת הכספים.

אלי אפללו: מה שנאמר פה – אין לי הרבה מה להוסיף אבל בכל זאת, אני רוצה להוסיף.

אלי אפללו: אני שואל שאלה מחוסר ידיעה: מה קורה כשיש לכם רצון לנסיעה שלא מאושרת?

אלי אפללו: יכול לקרות מצב כזה?

עמרי אבני: היה, בעבר.

עמרי אבני: היתה לנו בקשה כזו.

עמרי אבני: כל הנסיעות שלנו, כל פגישה של כל אדם מתואמת עם שני גורמים: משרד החוץ ומשרד הביטחון – במקרה הזה, זה - -, אנחנו מתאמים אתו, או שאנחנו מעבירים בקשה דרך נציגי משרד הביטחון, סגן אלוף אורלי שיושבת לידי, ראש ענף איתן.

עמרי אבני: היתה נסיעה אחת שאמרו שזה מפריע למהלך פעולה מסוימת והנסיעה בוטלה.

אלי אפללו: כלומר, הבעיה היא במהלכים מסוימים, ולא בגלל שהם לא רואים את זה בחשיבות.

אלי אפללו: זה עניין שמשפחות יכולות לראות את הדברים בעין שונה מאשר משרד הביטחון כי אם זה קשור ומפריע בתהליך מדיני או תהליך שמתנהל היום – על זה אין לי ויכוח בכלל.

אלי אפללו: אני מכבד את זה.

אלי אפללו: אבל לפעמים המדינה שלנו, הממשלה או אגף התקציבים יכולים לראות את הדברים בניגוד לעמדת המשפחות.

אלי אפללו: אני חושב שאני יכול להגיד שאנחנו צריכים לתמוך גם במקרה הזה במשפחות, גם במקרה הספציפי הזה, ובעניין הזה – יש לנו מה לומר, אדוני היושב ראש, אם, כמובן, זה לא פוגע בתחום הביטחון, בתחום משא ומתן ובתחום דברים רגישים שיכולים רק לפגוע.

אלי אפללו: אם שהמשפחות השכולות מביעות רצון לנסוע והמדינה מתנגדת ללא שום הסבר – אז אנחנו צריכים להוסיף את דברנו ולומר, וצריכים לתמוך בהם בעניין הזה.

ישראל חסון: קודם כל - תודה על הדיון.

ישראל חסון: אבל מאחר ואני כמעט בטוח שלא אהיה פה בדיון כשתגיע החלטת הממשלה, אני רוצה להרחיב קצת את היריעה, ברשותכם.

ישראל חסון: קודם כל – המשפחות, כהרגלן, המשפחות האלה שאני מכיר – במקרה הזה: אבני וגולדווסר, אני אומר לכם שלולא הם היו שקטים וצנועים, אז פה כל הוועדה היתה בדעה אחת נותנת מכה על השולחן על התפקוד של הממשלה בעניין הזה.

ישראל חסון: אני ארחיב בקצרה.

ישראל חסון: נתחיל מהסוף: הממשלה, קודם כל – נדרשה להחלטה הזו בעקבות הצעת חוק שהנחתי.

ישראל חסון: הצעת החוק הזו הוגשה מסיבה אחת פשוטה: משום שהמשפחות, במשך שנה, להוציא מקרה אחד שאספר לכם אותו – כל הבקשות שלהן הושבו ריקם.

ישראל חסון: הבעיה היא לא תקציבית, אלא ביורוקרטית.

ישראל חסון: אני אספר על המקרה הבודד: במשך השנה וחצי שאני חבר כנסת נתבקשתי פעם אחת לצאת מטעם הכנסת למפגש של מועצת אירופה.

ישראל חסון: אני סברתי שאם אני הולך להיפגש עם האירופאים מן הדין שהנושא הראשון שיונח על השולחן זה שהחלטה 1701 לא מבוצעת.

ישראל חסון: שהאירופאים יידעו, ומי שיידע להסביר את זה יותר טוב ממני זו קרנית.

ישראל חסון: דרשתי, ביקשתי שהיא תצטרף אלי.

ישראל חסון: נעתרו בשמחה.

ישראל חסון: ואז היא פנתה ואמרנו – או.

ישראל חסון: קיי היא יוצאת, רשמית.

ישראל חסון: אני ביקשתי לממן.

ישראל חסון: פנינו למשרד החוץ.

ישראל חסון: בתשובה נאמר: אנחנו נתאם לך מלון, לא במלון שאנחנו ישנים, וכל היתר- עליך.

ישראל חסון: הם אמרו שהם רק יעשו את התיאום.

אלי אפללו: למה היתר – עליה?

ישראל חסון: הם רק יתאמו, רק יזמינו מלון.

סטס מיסז'ניקוב: זה עוד לפני שהוקמה הקרן?

ישראל חסון: הקרן היא קרן פרטית שלהם.

ישראל חסון: אמרו לה: אם את רוצה לנסוע – זה על חשבונה.

ישראל חסון: לא על חשבון אף אחד אחר.

זאב אלקין: איך אתה יודע שהבעיה היא לא תקציבית, אלא ביורוקרטית?

ישראל חסון: כי אמרו.

ישראל חסון: אני יודע שהביעה היא לא תקציבית.

סטס מיסז'ניקוב: מה זה משנה אם זו בעיה ביורוקרטית או תקציבית?

ישראל חסון: אני אומר בצורה פשוטה: למשרד החוץ יש תקציב להוסיף מסבירנים לכל העולם, נכון?

ישראל חסון: תכף תשמע את הפרטים ותבין על מה אני מדבר.

ישראל חסון: כשאני אמרתי – אם כך אני לא נוסע, אם זה המצב, נדרשה לנושא הזה יושבת ראש הכנסת, שאני מצדיע לה בשתי ידיים ובהחלטה שלה, קרנית נסעה כחברת כנסת לכל דבר ועניין.

ישראל חסון: היו מתואמות לנו מטעם משרד החוץ ליומיים וחצי של שהיה - פגישות עם 3 אנשים בלבד.

ישראל חסון: חזרנו אחרי יומיים וחצי כשפגשנו 168 חברי פרלמנט, פגשנו את שר החוץ הרוסי, פגשנו את נציג זכויות האדם האירופאי, פגשנו את כל אלה.

ישראל חסון: זה לא כי אני פתחתי את הדלת, אלא כי אני אמרתי להם – היא כאן, תגידו לי שאתם לא רוצים לפגוש אותה.

ישראל חסון: ופתאום, הצעת ההחלטה שהונחה, בהתחלה – תוך חצי שעה מרגע הגעתנו, הדווח השבדי שינה אותה .

ישראל חסון: אתה יושב ואומר: ריבונו של עולם, כמה אפשר לשים על הכתפיים האלה?

ישראל חסון: זה פשוט מוטרף.

סטס מיסז'ניקוב: מה היתה ההחלטה הסופית?

ישראל חסון: באותה ועדה מדינית, באירופה?

ישראל חסון: הם שינו אותה, שינו לטובתנו, גינו את הלבנונים וגינו - -.

ישראל חסון: היתה הצעת החלטה שמשרד החוץ גמר עליה את ההלל.

ישראל חסון: אמרתי – בסדר, מה השיטה, עכשיו?

ישראל חסון: איך הדבר הזה נכנס לתהליך עבודה נורמלי?

ישראל חסון: ואני אומר לך, אדוני יושב ראש הוועדה: מדינת ישראל בתחום הזה מתנהלת כמו בפלמ"ח.

ישראל חסון: אתה יכול לקחת משפחות כמו ארד, שמתרוצצות עם הסיפור הזה כבר 20 שנה, אתה יכול לקחת סוגיות שמאד נוגעות לציבור הישראלי.

ישראל חסון: החברה' צריכים ללכת ולקבץ.

ישראל חסון: זה לא יכול להיות.

ישראל חסון: יש פה הצעת חוק שתגיע, לפי דעתי – בשבוע הבא, לוועדת השרים, ואני מאד מקווה שהצעת החוק הזו - אני בכוונה מתעקש על הצעת חוק ולא על החלטת ממשלה, כי בהחלטת ממשלה, אני יודע מה הפקיד יכול להחליט לעשות אתה מחר.

סטס מיסז'ניקוב: לצערנו זה גם להבא.

אלי אפללו: אני אומר לך שההצעה הזו תיפסל כי יאמרו לך בוועדת השרים שיש החלטה.

ישראל חסון: אז מה הסתירה?

אלי אפללו: שנינו רוצים את אותו הדבר, אני רק אומר לך - -

סטס מיסז'ניקוב: הם יגידו שיש לזה השלכות רוחב.

ישראל חסון: אין לזה שום השלכות רוחב.

אלי אפללו: אנחנו אתך, צריך לחזק את זה ולדבר עם השרים כדי לעשות לובי.

אלי אפללו: אני רק אומר לך שזו הטענה.

אלי אפללו: כבר עברתי עשרות מקרים של הצעות חוק שהונחו וברגע שהם הביאו תקנה או שיש החלטה – יגידו לך : אין צורך, כי בעצם כבר הבאנו וזה כבגר מונח.

אלי אפללו: אני אומר שאת מה שיש פה, בלי שום קשר לחוק שלך – את ההחלטה הזו צריך לקדם, ולשנות.

סטס מיסז'ניקוב: מי מייצג את הממשלה?

נסים בן אלי: אני מטעם - -

סטס מיסז'ניקוב: כיוון שהנציג של משרד הביטחון הוא המרכז של הוועדה הזו – האם הוועדה הזו כבר הוקמה?

נסים בן אלי: אני לא יודע.

נסים בן אלי: אני סגן חשב משרד הביטחון.

סטס מיסז'ניקוב: אז מי יודע?

סטס מיסז'ניקוב: ההחלטה הזו היתה ביום ראשון ואנחנו ביום שלישי.

סטס מיסז'ניקוב: העניין דחוף.

סטס מיסז'ניקוב: השאלה שלי – האם הוועדה הזו, כפי שמנוסחת בהחלטת הממשלה – כבר הוקמה?

נסים בן אלי: אני לא יודע לענות על זה.

נסים בן אלי: מצטער.

סטס מיסז'ניקוב: עכשיו ברור למה יש צורך בהצעת החוק של ישראל חסון, זה בטוח.

סטס מיסז'ניקוב: אם מושכים יומיים בלי להקים ועדה בעניין כל כך חשוב, אז מה שוות כל ההחלטות?

אלי אפללו: אדוני היושב ראש, אני רוצה לחזק את מה שאתה אומר.

אלי אפללו: בנוסף – יש לנו גם אפשרות לעשות סנקציות.

אלי אפללו: אם הם לא יבצעו את זה בתוך ימים ספורים, אנחנו יכולים - -

סטס מיסז'ניקוב: הייתי שואל אותו, למשל – האם צריכה להגיע העברה תקציבית מסודרת לפה.

סטס מיסז'ניקוב: יאיר פינס: בהחלטת הממשלה כתוב שהחלטת הממשלה תהיה במימון משרד הביטחון.

סטס מיסז'ניקוב: זה תקנות במשרד הביטחון.

סטס מיסז'ניקוב: לא זה מה ששאלתי.

סטס מיסז'ניקוב: יש כסף במשרד הביטחון לצורך מימון נסיעות של קרובי משפחה?

שירה גמרמן: אני מאגף התקציבים של משרד הביטחון.

שירה גמרמן: בהתאם להחלטת הממשלה אנחנו תומכים.

שירה גמרמן: כמובן שאין לנו הערות.

שירה גמרמן: ההחלטות ימומשו.

סטס מיסז'ניקוב: מתי ימומשו ?

נסים בן אלי: אנחנו צריכים לדעת קודם כמה כסף נדרש לזה.

סטס מיסז'ניקוב: מי צריך לחשב?

קריאה: הוועדה.

נסים בן אלי: החלטת הממשלה קבעה שיוקם צוות.

נסים בן אלי: נציג משרד הביטחון, נציג - -

אלי אפללו: אבל איפה הוועדה הזו?

אלי אפללו: מי מייצג את הוועדה הזו?

נסים בן אלי: עוד לא הוקמה הוועדה.

ישראל חסון: כשהייתי צעיר אמרו לי – אתה רוצה לעשות משהו?

ישראל חסון: – תעשה.

ישראל חסון: אתה לא רוצה?

ישראל חסון: - תקים ועדה.

קריאות: - - -

סטס מיסז'ניקוב: מתי הנסיעה הבאה המתוכננת שלכם?

עמרי אבני: היא מתחילה ביום חמישי הקרוב.

עמרי אבני: אנחנו נוסעים לליסבון, וביום ראשון – מצטרפים אלינו שאר הנציגים בפריז, ונהיה בשני אירועים.

סטס מיסז'ניקוב: כמה אתם תהיו, בנסיעה הזו?

עמרי אבני: בסך הכל נהיה 13.

עמרי אבני: לגבי המשפחות עצמן- ממשפחת שליט – 2, גולווסר- 4, ממשפחת רגב בא אחד.

עמרי אבני: אנחנו 7 איש.

סטס מיסז'ניקוב: אז אנחנו מאתגרים עכשיו את הממשלה; ועדת הכספים דורשת מהממשלה לממן את הנסיעה ביום חמישי, בעוד יומיים, של 7 קרובי משפחות החיילים החטופים וזו תהיה החלטה טובה לביצוע ויישום של אותה החלטה שהתקבלה ביום ראשון, בלי צורך להקים צוות.

סטס מיסז'ניקוב: אחר כך – שיקימו צוות נוסף, שהנסיעה הזו תמומן, וזה יהיה סימן טוב והתחלה טובה להמשך.

סטס מיסז'ניקוב: זו הדרישה של ועדת הכספים.

אלי אפללו: כנציג ועדת כספים, ונציג בוועדת החוץ והביטחון שהיום מתכנסת ב- 15:30- אני אעביר את דבריך.

טמיר כהן: זו ועדה משותפת לתקציב הביטחון.

אלי אפללו: אנחנו צריכים לומר את זה שם, זה הקשר שלנו.

אלי אפללו: אנחנו צריכים לומר את זה באופן ברור את העמדה שלנו, שזו החלטה שנוגעת וקשורה זה לזה.

נסים בן אלי: אני רוצה להעיר שלהחלטה להגיד לנו לממן את זה – זה טוב ויפה, אבל כדי שנוכל לשלם את זה דרך חשבות משרד הביטחון אנחנו צריכים שעד יום חמישי יהיה תקציב, שיהיו קריטריונים.

נסים בן אלי: אפשר לעשות מהלך מהיר, אני לא - -

קריאה: אתה יודע מה?

קריאה: תוציאו את זה מליב"י.

סטס מיסז'ניקוב: אתה רוצה שאני אענה לך בציניות?

סטס מיסז'ניקוב: זה לא מבצע להציל עכשיו את החיילים מלבנון.

סטס מיסז'ניקוב: זה בסך הכל להעביר תוך יומיים החלטה שמעבירה איזשהו סכום זעום מאד לטובת נסיעה של 7 קרובי משפחה.

סטס מיסז'ניקוב: אין לזה חסם ביורוקרטי שאתה צריך להתמודד אתו בצורה קשה.

סטס מיסז'ניקוב: רק רצון טוב.

סמדר אלחנני: אני רוצה להזכיר ששינויים בתקציב משרד הביטחון באים לאישור ועדת המשנה של תקציב הביטחון אקס פוסט ולא אקס אנטה.

סמדר אלחנני: זאת אומרת – אחרי שביצעו אותם מקבלים אישור.

אלי אפללו: כן, אבל אנחנו יכולים גם להתנגד.

סטס מיסז'ניקוב: להפך.

סטס מיסז'ניקוב: שיוציאו את זה ואנחנו נאשר.

אלי אפללו: אנחנו מאשרים אחרי שעשיתם אותם.

אלי אפללו: אז אין ספק שאתם יכולים לאשר אותם.

ישראל חסון: תדבר בבקשה עם עומרי אחרי הדיון ותשאל אותו כמה הוא הוציא מהקרן בשנת הפעילות ואת התקציב הזה תשריין לך לשנה.

ישראל חסון: זה לא יהיה לך, כי לא יהיה אותו נפח של פעילות.

יאיר פינס: לוועדה המשותפת לתקציב הביטחון מגיעות פניות בתחומים לא מסווגים רק מעל 5 מיליון שקל.

אלי אפללו: זאת אומרת – זה אפילו לא צריך להגיע אלינו.

אלי אפללו: זאת אומרת, אפשר להחליט מהיום למחר.

אלי אפללו: אפילו לא צריך את הוועדה רטרואקטיבית.

סטס מיסז'ניקוב: מישהו רוצה להוסיף?

מגלי והבה: אני מניח שדנו בסוגיה ונדון בה.

מגלי והבה: צריך לתת תמיכה למשפחות האלה.

מגלי והבה: אני מכיר גם בדיוק מה עבר בתקציב הביטחון, ואיזה סכומים יש שם, ולמצוא את הכסף הקטן הזה לנסיעות האלה, ליציאת המשפחות לשליחויות, שיש להן השפעות גם בינלאומיות וגם לאזור, כי אנשים קיימים וחיים, ועד שהשבויים שלנו יחזרו הביתה צריך לעשות הכל כדי להקל עליהם.

מגלי והבה: אני בעד כל מה שיידרש מהוועדה לעשות – לעשות הכל על מנת שנהיה אנחנו אלה שמקלים על המשפחות ולא מכבידים עליהם.

מגלי והבה: ההערה היא למשרדי הממשלה ולממשלה, שתטפל בסוגיה.

זאב אלקין: זה יפה שאנחנו דורשים.

זאב אלקין: השאלה היא מה הכלי שהדרישה הזו תתקבל, כי אני עוד לא שומע פה את המשרד מתחייב בפנינו שיעשה.

סטס מיסז'ניקוב: אין פה נציג שיתחייב.

שירה גמרמן: אני נציגת אגף התקציבים במשרד הביטחון.

שירה גמרמן: אני רוצה לשאול לגבי הנסיעה הבאה, שאמורה להיות ביום חמישי הזה.

שירה גמרמן: אני מניחה שהנסיעה כבר שולמה.

שירה גמרמן: למה שלא יוקם צוות, ייקבעו קריטריונים והבקשה תידון?

סטס מיסז'ניקוב: אני אגיד לך למה לא.

סטס מיסז'ניקוב: החלטת הממשלה היתה ביום ראשון.

סטס מיסז'ניקוב: היא נוגעת למימון נסיעות קרובי משפחה של חיילים חטופים.

סטס מיסז'ניקוב: שוב - זה לא מיבצע של הצלת החטופים.

סטס מיסז'ניקוב: בסך הכל צריך להחליט תוך יומיים ליישם את החלטת הממשלה, להעביר את הכסף.

סטס מיסז'ניקוב: זה סכום זעום.

סטס מיסז'ניקוב: אנחנו מעבירים פה מיליארדים.

סטס מיסז'ניקוב: אם הנסיעה הזו שולמה – תוך יומיים תעבירו את זה לקרן המשפחה, תשלימו את החסר.

סטס מיסז'ניקוב: אם לא – תשלמו למי שצריך לשלם.

סטס מיסז'ניקוב: כך נדע שאתם רציניים.

נסים בן אלי: צריך לקבוע קריטריונים.

סטס מיסז'ניקוב: איזה קריטריונים – אם הנסיעה הזו חשובה או לא?

נסים בן אלי: איזה נסיעות לממן, מה לממן, איזה מרכיבים בנסיעה.

נסים בן אלי: יכול להיות שהכל, אני לא אומר שלא.

נסים בן אלי: אישור של מי נדרש כדי שהנסיעה היא אכן - -

סטס מיסז'ניקוב: אז אני מאתגר אותך שוב – תשלם את הנסיעה הזו.

סטס מיסז'ניקוב: אם הצוות שיוקם יחליט בטעות שהנסיעה הזו לא היתה הכרחית – תגבו מהמשפחה הזו החזר מהקרן שלהם.

קריאות: - - -

נסים בן אלי: אני לא יודע לתת כסף ולהגיד- אם לא יאשרו - -

סטס מיסז'ניקוב: בשום פנים אף צוות שיוקם על ידי משרד הביטחון לא יגיד לגבי הנסיעה הזו שהיא היתה מיותרת.

נסים בן אלי: על מנת לעבוד בהתאם לכללי מנהל תקין אנחנו צריכים - -

אלי אפללו: תקשיב לי – בעניין שאתה אומר, אולי מתכוון היושב ראש לדבר שאנחנו היינו רוצים, אבל אולי יש קושי.

אלי אפללו: האם אתה יכול להקים קריטריונים במשך יומיים?

אלי אפללו: למה לא? הרי זה לא דבר בעייתי.

אלי אפללו: אני כבר הקמתי קריטריונים לכל מיני דברים – כאן, בוועדה, וגם בהיותי סגן שר.

אלי אפללו: זה תלוי בכם אם אתם רוצים למשוך את זה, כמו שאמר פה חברי, חבר הכנסת, שלמנות ועדות כדי לקבוע קריטריונים זה נקבע להרוג אותם.

אלי אפללו: אנחנו רוצים יעד.

אלי אפללו: תגיד לנו כמה זמן זה לוקח שנוכל לראות את הקריטריונים.

אלי אפללו: אתם מסוגלים תוך שבוע?

אלי אפללו: אתם מסוגלים.

אלי אפללו: השאלה אם אתם רוצים.

סטס מיסז'ניקוב: אבל בלי שום קשר – הנסיעה הזו צריכה להיות ממומנת.

אלי אפללו: אני הייתי מצפה: לומר שאלה הם הקריטריונים, תוך שבוע ימים.

אלי אפללו: אם הנסיעה שלהם נכנסת לקריטריונים – להחזיר להם את הכסף.

אלי אפללו: את זה אתם מסוגלים לעשות?

ישראל חסון: יש שני סוגים של יועצים – יועץ שיש לו פתרון לכל בעיה, ויועץ שיש לו בעיה לכל פתרון.

ישראל חסון: פה קבע יושב הראש קביעה.

ישראל חסון: אני אומר לך: הצעת החוק אומרת כך: שהנסיעות תהיינה אותן נסיעות - - בתיאום גורמים רשמיים: או משרד החוץ, או המתאם של ראש הממשלה.

ישראל חסון: תעשה בדיקה פשוטה: אם משרד החוץ מעורב בנסיעה הזו, וזה מתואם, ולא צריך סתם למשוך - -אם עושים את זה, תמצא פתרון למימון הזה.

מגלי והבה: שנינו הכרנו במשרד הביטחון אדם בשם ישראלי שהיה פותר בעיות.

מגלי והבה: הייתי מספיק זמן בצבא.

מגלי והבה: שר הביטחון יכול לקבל החלטה לפנים משורת הדין.

מגלי והבה: אנחנו לא מדברים על מיליארדים.

מגלי והבה: אנחנו מדברים על הוצאות למשפחות החטופים והנעדרים.

מגלי והבה: אני לא מבין אתכם.

מגלי והבה: במקום לפתור את הסוגיה אתם זורקים את הכדור לאחרים.

מגלי והבה: אתם תקבעו את הקריטריונים.

מגלי והבה: אם משרד הביטחון יבוא לוועדת הכספים ויגיד – חסר לי, יש לי בעיה של תקציב, אז אנחנו נוסיף.

מגלי והבה: אבל לא יכול להיות שנסתובב סביב עצמנו .

מגלי והבה: בשירותי הצבאי ראיתי כמה מקרים ששרי ביטחון – אחד מהם נעשה גם ראש ממשלה, שרון – שקיבלו החלטות על מיליארדים במקום ולא חיכו לאף אחד.

סטס מיסז'ניקוב: בשביל זה צריך להיות מנהיג.

זאב אלקין: אדוני היושב ראש, אני הייתי מציע לך, כדי לוודא שזה באמת יקרה עד יום חמישי, להכניס לסדר יומה של הוועדה מחר, לקראת סוף הדיון – עשר דקות או רבע שעה לשמוע עדכון ממשרד הביטחון.

סטס מיסז'ניקוב: כך אנחנו מקצרים להם את זמן התגובה ליום אחד, זה כבר לא סביר.

סטס מיסז'ניקוב: יש להם יומיים להגיב.

סטס מיסז'ניקוב: יש לי הצעת החלטה אחרת - -

זאב אלקין: אם ביום רביעי, ב- 11:00 הם לא יגידו לך שזה פתור - -

סטס מיסז'ניקוב: המשפחות הרי יסעו בכל מקרה.

סטס מיסז'ניקוב: זה ברור, נכון?

נסים בן אלי: אני רק רוצה להבהיר דבר אחד, ולהציע הצעה, לפני שאתה מסכם החלטה.

נסים בן אלי: דבר ראשון, אני אומר:

נסים בן אלי: אני חושב שהתחושה שלכם כאילו משרד הביטחון מנסה לעכב או להימנע מהחלטה שתומכת – היא שגויה לחלוטין.

נסים בן אלי: זו לא הכוונה של משרד הביטחון .

נסים בן אלי: למען האמת אני לא מייצג פה את העמדה הרשמית של המשרד.

נסים בן אלי: אני מייצג את דעתי.

נסים בן אלי: לדעתי, ההחלטה הזו היא החלטה נכונה, ולי, כחשב משרד הביטחון שאמון על ההוצאה הכספית בהתאם לכללי המנהל התקין, אין שום בעיה אתה ואני אשמח לשלם את הכסף לאחר שיהיו קריטריונים.

נסים בן אלי: ההצעה שלי לגבי הנסיעה הקרובה - אני חושב שביומיים זה לוח זמנים לא ריאלי לגיבוש קריטריונים.

ישראל חסון: אז נא למצוא סעיף לממן אותה.

נסים בן אלי: אני מציע הצעה כזו – אנחנו נגבש קריטריונים תוך תקופת זמן יותר ארוכה מיומיים, ואני לא יודע להגיד אם זה שבוע או שבועיים, ואנחנו נשלם – אם הנסיעה הזו עומדת בקריטריונים שייקבעו, אנחנו נממן אותה רטרואקטיבית.

סטס מיסז'ניקוב: הצעת סיכום.

שי חרמש: הוא נתן לך תשובה, לא?

סטס מיסז'ניקוב: הוא נתן לי תשובה שלא מתקבלת על הדעת.

שי חרמש: למה?

סטס מיסז'ניקוב: כי הוא אפילו לא מגדיר לי תוך כמה זמן יהיו קריטריונים.

סטס מיסז'ניקוב: ואם זה יהיה אחרי שנה?

סטס מיסז'ניקוב: מה שווה החלטת הממשלה אחרי שנה?

סטס מיסז'ניקוב: אז קודם כל- אתה מוזמן תוך שבועיים לנסח קריטריונים.

סטס מיסז'ניקוב: נודה לך על כך.

סטס מיסז'ניקוב: יחד עם זה, אנחנו מבקשים ודורשים ממשרד הביטחון למצוא דרך תוך יומיים, למצוא סעיף תקציבי לממן ל - 7 קרובי משפחה של החיילים החטופים את הנסיעה הזו, לא בגלל שהם מקבצי נדבות, יש להם קרן והם יסעו בכל מקרה, אלא בגלל שזה יסמל שהחלטת הממשלה שהתקבלה ביום ראשון היא רצינית, מיושמת לאלתר ולא בדיעבד, או אחרי שנה.

סטס מיסז'ניקוב: אנחנו, כוועדת הכספים, נקיים ישיבת מעקב ביום שלישי, בכל מקרה.

סטס מיסז'ניקוב: במידת הצורך, אם הדרישה שלנו לא תתממש -נזמין לפה את מנכ"ל משרד הביטחון, עם כל המשתמע מכך.

סטס מיסז'ניקוב: אבל שוב - אל תשחקו עם קרובי המשפחה ועם הציבור במדינת ישראל.

סטס מיסז'ניקוב: תשלמו את הנסיעה הזו.

סטס מיסז'ניקוב: תודה רבה לכם, זה סוף הדיון.

סטס מיסז'ניקוב: אני מודה לכולם, הישיבה נעולה.